google/wiki40b huggingface dataset:
भारतीय युवा कांग्रेस

भारतीय युवा कांग्रेस भारतीय राष्ट्रीय कांग्रेस पार्टी की युवा शाखा है। भारतीय युवा कांग्रेस 1947 में भारत के विभाजन के ठीक बाद की अवधि से 1960 के दशक के अंत तक भारतीय राष्ट्रीय कांग्रेस का एक विभाग थी।  प्रधान मंत्री रहते हुए, इंदिरा गांधी ने सामाजिक कार्य करने और दक्षिणपंथी दलों के खिलाफ बहस करने के उद्देश्य से, कांग्रेस पार्टी के एक फ्रंटल संगठन के रूप में स्थापित करके युवा कांग्रेस को एक नया आयाम दिया। प्रिया रंजन दास मुंशी भारतीय युवा कांग्रेस की पहली निर्वाचित राज्यपाल थीं; बाद में वह भारतीय कैबिनेट में सूचना और प्रसारण और संसदीय मामलों के मंत्री बने।  नारायण दत्त तिवारी पहले राष्ट्रपति थे।
1970 के दशक के दौरान, संजय गांधी के नेतृत्व में, यूथ कांग्रेस ने वृक्षारोपण, परिवार नियोजन जैसी गतिविधियों को अंजाम दिया और घरेलू हिंसा और दहेज हत्याओं के खिलाफ लड़ाई लड़ी।  संजय गांधी की मृत्यु के बाद, राजीव गांधी ने युवा कांग्रेस का प्रभार संभाला।  1984 में प्रधानमंत्री बनने के बाद, राजीव गांधी ने मतदान की आयु 18 वर्ष कर दी। राहुल गांधी ने 24 सितंबर 2007 को अखिल भारतीय कांग्रेस कमेटी के एक महासचिव को नियुक्त किया और उन्हें राष्ट्रीय छात्रों के साथ भारतीय युवा कांग्रेस [2] का प्रभार दिया गया।  भारत का संघ। [३]
भारत भर में इसके 20,000,000 से अधिक सदस्य हैं।  भारतीय युवा कांग्रेस का मुख्यालय नई दिल्ली में है और इसका नेतृत्व श्रीनिवास बी.वी. करता है।  राष्ट्रीय स्तर पर 39 पदाधिकारी हैं, इसके बाद राज्य, लोक सभा, विधानसभा और बूथ स्तर हैं।  सभी में, बूथ स्तर पर 174,000 समितियों का गठन किया गया है। .
माज़ा

माज़ा (अंग्रेजी: Maaza, बंगाली: মাজ়া) एक कोका-कोला का एक उत्पाद है जो मध्य पूर्व अफ्रीका, पूर्वी यूरोप तथा एशिया में बहुत लोकप्रिय है। इसे पहली बार 1977 में बनाया गया था। माज़ा ने अनानास तथा नारंगी के ब्रांच भी खोले लेकिन इतने कामयाब नहीं हो सके।

विज्ञापन

माज़ा के कई विज्ञापन टेलिविज़न पर दिखाए जा रहे। भारत में "हर मौसम आम" के नाम से विज्ञापन दिखाए जाते हैं।
2017-तुर्की ने लगाया विकिपीडिया पर प्रतिबंध

तुर्की प्रशासन ने 29 अप्रैल 2017 को ऑनलाइन एन्साइक्लोपीडिया (ज्ञानकोश) विकिपीडिया पर अस्थाई प्रतिबंध लगा दिया। तुर्की सरकार इसे प्रशासनिक कदम बता रही है।. बीबीसी की एक रिपोर्ट के अनुसार, यह स्पष्ट नहीं हो सका है कि प्रतिबंध क्यों लगाया गया था। तुर्की के सूचना एवं संचार प्रौद्योगिकी प्राधिकरण ने कहा, तकनीकी विश्लेषण तथा कानूनी मसले पर विचार-विमर्श के बाद इस वेबसाइट को लेकर प्रशासनिक कदम उठाए गए।
हालांकि प्रतिबंध का कोई खास कारण नहीं बताया गया है। आगामी कुछ दिनों में अदालती आदेश आने की संभावना तुर्की प्रशासन के आदेश के बाद 29 अप्रैल 2017 की सुबह 10.30 बजे से वेबसाइट खुलनी बंद हो गई थी।
एलजीबीटी

एलजीबीटी (LGBT, या जीएलबीटी)  एक परिवर्णी शब्द है जिसका अर्थ है- लेस्बियन, गे, उभयलिंगी, अथवा ट्रांसजेंडर।  एलजीबीटी कार्यकर्ताओं का मानना था कि समलैंगिक समुदाय या गे शब्द उन सभी लोगों का सही ढंग से प्रतिनिधित्व नहीं करता है जिनके लिए इसे प्रयोग में लाया जाता है। इसलिए एक नया शब्द ईजाद करने की आवश्यकता पड़ी।
विद्युतचालित सायकिल

विद्युतचालित सायकिल (electric bicycle या e-bike या booster bike) उस सायकिल को कहते हैं जिसमें एक विद्युत मोटर तथा बैटरी भी लगे होते हैं और यह इनके सहारे ही आगे बढ़ती है, पेडल नहीं लगाना पड़ता।
पियरे डेला

पियरे डेला इटली के महान चित्रकार थे।
मथृहृदयम

मथृहृदयम (मलयालम: മാതൃഹൃദയം) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1988 में पहली बार मलयालम भाषा में प्रकाशित हुआ।
सूझोऊ

सूझोऊ (苏州, Suzhou) जनवादी गणराज्य चीन के पूर्वी भाग में स्थित जिआंगसु प्रांत का एक मुख्य शहर है। यह शंघाई के पड़ौस में यांग्त्से नदी की डेल्टा (नदीमुख) के क्षेत्र में ताइहू झील के किनारे स्थित है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसके पूरे क्षेत्र की आबादी १ करोड़ अनुमानित की गई थी जिनमें से लगभग ४० लाख शहरी इलाक़े में बसे हुए थे।
सूझोऊ की स्थापना ५१४ ईसापूर्व में हुई थी और यह २,५०० साल का इतिहास रखता है। इस शहर की नहरें, पगोडा, पत्थर के पुल और बाग़-बग़ीचे इसे चीन के सबसे बड़े पर्यटक स्थलों में से एक बनाते हैं। चीन के सोंग राजवंश के ज़माने से यह चीन के रेशम कारोबार का भी एक प्रमुख केंद्र रहा है।

मौसम

औपचारिक रूप से सूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई में तापमान ३५ °सेंटीग्रेड तक जा सकता है। सर्दियों में साइबेरिया से सर्द हवाएँ तापमान शून्य से नीचे गिरा देती हैं और कभी-कभी बर्फ़ गिर सकती है।

संस्कृति

सूझोऊ अपनी चीनी नौटंकी, दस्तकारी, चित्रकारी, रेशम और खान-पान के लिए प्रसिद्ध है।
कपड़ा राज्यमंत्री, भारत सरकार

कपड़ा राज्यमंत्री, भारत सरकार भारत सरकार में एक राज्य मंत्री हैं।
ओक्तवे मिर्बो

ओक्तवे मिर्बो (फ़्रान्सीसी भाषा : Octave Mirbeau) (16 फरवरी 1848 - 16 फरवरी 1917) एक फ्रेंच लेखक, पत्रकार, उपन्यासकार, नाटककार और राजनीतिक कार्यकर्ता.
रेस तीसरी दुनिया तक

कथानक

फ़िल्म में सर्चलाइट, नेवादा के पास, जो लेस वेगास से १५० मील की दूरी पर है, एक एलियन अंतरिक्ष यान दुर्घटनाग्रस्त हो जाता है।
विकसित वातावरण

भारत में ग्रामीण स्तर को विकसित करने के लिए अनेक कार्यकर्मो को एक आन्दोलन का स्वरुप दिया गया उन में से एक है, हरित क्रांति (green revolution) . भारत में 1964-65 से कृषि क्षेत्र में तकनीकी विधाओ का प्रयोग तेजी से होने लगा। इस आन्दोलन ने ग्रामीण समाज को विकसित वातावारण बनाने में काफी हद तक मदद मीली। इस आंदोलन के अंतर्गत उन्नत बीजों का प्रयोग , सिचाई के उन्नत साधनों का व्योवाहार में लाना, रासायानिक उर्वरककों - खादों तथा कीटनाशक दावाओ का प्रयोग प्रमूख था।
भारत में स्वतंत्त्रता प्राप्ति के बाद ग्रामीण विकाश के लिय अनेक कार्यक्रम चलाये गए। भारत चुकी कृषि प्रधान देश है , यहाँ ग्रामीण अर्थ्वयास्था मुख्य रूप से कृषि पर निर्भर हैं।भारत के प्रथम प्राधानमंत्री स्वर्गीय ज़वाहर लाल नेहरु ने
खनिज विज्ञान

इतिहास

खनिज विज्ञान के बारे में आरंभिक लेखन, विशेषकर रत्न आदि के बारे में प्राचीन बेबीलोनिया, प्राचीन यूनान-रोम साम्राज्यों, प्राचीन चीन और प्राचीन भारत के संस्कृत में उपलब्ध पौराणिक साहित्य में मिलता है। इस विषय पर उपलब्ध पुस्तकों में प्लाइनी द एल्डर की नैचुरैलिस हिस्टोरिया है, जिसमें विभिन्न खनिजों का वर्णन ही नहीं किया गया है, वरन उनके कई गुणों का भी ब्यौरा दिया है। जर्मन पुनर्जागरण विशेषज्ञ जॉर्जियस एग्रिकोला ने डी रे मैटेलिका (धातुओं पर, १५५६) और डी नैच्युरा फॉसिलियम (शैलों की प्रकृति पर, १५४६) जैसे कई ग्रन्थ दिये हैं, जिनमें इस विषय पर वैज्ञानिक पहलुओं पर विचार किया गया है। यूरोप में पुनर्जागरण उपरांत के युग में खनिजों और पाषाणों के क्रमबद्ध और सुव्यवस्थित वैज्ञानिक अध्ययनों का विकास हुआ। खनिज विज्ञान के आधुनिक रूप का आधार १७वीं शताब्दी में सूक्ष्मदर्शी यंत्र के आविष्कार क्रिस्टलोग्राफी के सिद्धांतों और शैलों के अनुभाग काटों के नमूनों का सूक्ष्म अध्ययन पर हुआ।
खनिजों के गुणों का अध्ययन और उनका वर्गीकरण उनकी भौतिक विशेषताओं पर निर्भर करता है। खनिज की कठोरता की जांच के लिए मॉस्केल टेस्ट किया जाता है। किसी खनिज की कठोरता या कोमलता इस बात पर निर्भर करती है कि इसकी आंतरिक संरचना में परमाणुओं का विन्यास कैसा है।

आधुनिक खनिज विज्ञान

इतिहास में देखें तो, खनिज विज्ञान मूलतः शैल-घटक खनिजों के वर्गीकरण (टैक्सोनॉमी) पर ही केन्द्रित रहा है। अंतर्राष्ट्रीय खनिजविज्ञान संगठन (आई.एम.ए) एक अंतर्राष्ट्रीय संगठन है, जिसके सदस्य विशिष्ट राष्ट्रों के प्रतिनिधि खनिजशास्त्री होते हैं। इसके क्रियाकलापों में खनिजों का नामकरण (नये खनिज एवं खनिज नाम आयोग के सहयोग द्वारा), ज्ञात खनिजों के पाये जाने के स्थान, आदि आते हैं। वर्ष २००४ के आंकड़ों के अनुसार आई.एम.ए द्वारा मान्यता प्राप्त खनिजों की ४,००० किस्में हैं। और इनमें से लगभग १५० को सामान्य, अन्य ५० को प्रासंगिक और शेष को दुर्लभ से अत्यंत दुर्लभ कहा जा सकता है।
हाल के कुछ वर्षों में हुए विकास से सामने आयी तकनीकों (जैसे न्यूट्रॉन-विवर्तन) और उपलब्ध तेज गणन क्षमता जो आधुनिक कंप्यूटरों और अत्यंत एक्युरेट परमाणु-पैमाने सिमुलेशन द्वारा क्रिस्टल व्यवहार के अध्ययन से समर्थित है; विज्ञान ने इनॉर्गैनिक रासायनिकी एवं सॉलिड स्टेट भौतिकी के क्षेत्र में गहन अध्ययन हेतु एस शाखा को पृथक किया है। फिर भी इसमें अब भी पाषाण-निर्माण में लगे खनिजों की क्रिस्टल संरचना पर ध्यान केन्द्रित रखा है। इस शाखा के विकास के में खनिजों व उनके प्रकार्यों के परमाणु-पैमाने पर अध्ययन पर प्रकाश डाला है। इस शाखा के अंतर्गत खनिजों के कई प्रकार के अध्ययन किये जाते हैं:

डिटर्मिनेटिव खनिज विज्ञान

अब तक चार हजार से अधिक खनिजों की खोज हो चुकी है। इनमें से अधिकतर ऐसे हैं, जो अब कम या बहुत कम पाए जाते हैं। मात्र १५० खनिज ही ऐसे हैं, जो वर्तमान में बड़ी मात्र में पाए जाते हैं। कुछ ऐसे भी खनिज हैं, जो कभी किसी अवसर या प्राकृतिक घटना पर ही पाए जाते हैं, इनकी संख्या ५० से १०० के बीच है। खनिजों के बारे में यही कहा जा सकता है कि ये केवल पृथ्वी की सतह पर पाए जाने वाले तत्व ही नहीं हैं, वरन भूगर्भ में, सागर में, वातावरण में भी मिलते हैं। कई खनिज स्वास्थ्य के लिए भी लाभदायक होते हैं।
पलेडियम(II) क्लोराइड

पलेडियम (II) क्लोराइड एक अकार्बनिक यौगिक है।
विराट् रामायण मंदिर

स्थिति

यह मंदिर पूर्वी चंपारण के केसरिया में स्थित है। इसकी सटीक निर्दिस्थिती, केसरिया के निकट जानकी नगर में बहुआरा काठवलिया गाँवों में केसरिया-चईका सड़क पर है। यह स्थल वैशाली से ६० किलोमीटर और पटना से करीब १२० किलोमीटर की दूरी पर है।

आकार एवं निर्दिष्टीकरण

योजनानुसार इस मंदिर को मुख्यतः कम्पूचिया के अंकोर वाट मंदिर की अनुकृति के रूप में बनाया जा रहा है, परंतु यह अंगकोर वात का तथस्त प्रतिरूप (हूबहू नकल) नहीं होगा, इसकी रूपाकृति को अंकोरवाट, रामेश्वरम और मीनाक्षी मंदिरों के तत्वों से प्रेरित होकर बनाया जाएगा। १३ नवम्बर २०१३ को बिहार के मुख्यमंत्री नितीश कुमार ने इस मंदिर के भावी प्रतिरूप का अनावरण किया था। आकार में यह अंगकोर वात का दुगना होगा। इसके पूरे परिसर की लम्बाई २८०० फ़ीट, और चौड़ाई १४०० फ़ीट होगी और मुख्य शिखर की ऊंचाई ४०५ फ़ीट होगी। इस परियोजना का कुल क्षेत्रफल ३९,२०,००० वर्ग फ़ीट (यानी करीब २०० एकड़) होगी। इस पूरे मंदिर-समूह में कुल १८ गर्भ गृह होंगे, जिनमें केन्द्रीय शिखर के नीचे भगवान राम, उनकी सहचारिणीं सीता एवं लव और कुश की प्रतिमाएं विराजमान की जाएंगी। इस मुख्य गृह के समक्ष २०,००० लोगों की आयतन वाला एक विशाल प्रार्थना मंडप भी होगा। साथ ही इस मंदिर में ३३ फुट ऊंचा, विश्व के बृहदतम् शिवलिंग को स्थापित करने की भी योजना है। इस पूरे परियोजना की लागत ५०० करोड़ रुपय है।

नामकरण

संकल्पतः प्राथमिक तौर पर इस मंदिर का नाम विराट अंकोरवाट मंदिर रखा गया था। इसकी योजना के आन्वरण एवं प्रचलित चर्चा होने के बाद, कम्बोडियाई सरकार ने इस मंदिर के नाम को असल अंगकेर वात की नकल होने पर भारत सरकार से आपनी आपत्ति व चिन्ता जताई। इसके बाद भारत सरकार द्वारा रोक के पश्चात इस मंदिर के नाम को बदल कर इसे विराट रामायण मंदिर का नाम दे दिया गया।

पृष्ठभूमि

इस पूरी परियोजना के सूत्रधार आचार्य किशोर कुणाल हैं, जो पटना के महावीर मंदिर न्यास (ट्रस्ट) के सिचिव एवं बिहार राज्य धार्मिक नायास बोर्ड के आध्यक्ष हैं। महावीरस्थल न्यास समिति, जो पटना के महावीर मंदिर में आधारित है, की प्राथमिक योजना गंगा-पार, हाजीपुर में विराट अंकोरवात मंदिर, नामक एक भव्य मंदिर बनाने की थी, जिस्का आकार, संकल्पतः, असल मंदिर का दुगना हो। इसी संदर्भ में न्यास ने कुछ भूमी अधीगृत की च्येठटा में थी। इसी बीच न्यास ने पूर्वी चंपारण में १६१ एकड़ भूमी अधीगृत कर ली, जिसके बाद १२० कीलोमीटर दूर चंपारण में इस भव्य विराटाकार धर्मालय बलाने की परियोजना तईयार की गई। कम्बोडियाई सर्कार द्वारा जताई गई आपत्ति और चिंता के बाद सरकार ने इसे अंग्कोर की हूबहू नकल बनाने से मना कर दिया। नए मंदिर के प्रतिरूप की अनावरण मुख्यमंत्री नितीश कुमार ने १३ नवम्बर २०१३ को किया था।

विरोध

कम्पूचिया (कम्बोडिया) का अंकोरवाट विश्व का सबसे बड़ा हिन्दू मंदिर, सबसे बड़ा धर्मस्थल, सबसे सूप्रसिद्ध पर्यटन स्थल है। उसकी भव्यता एवं गौरव को देखने के लिए वहां हर वर्ष लाखों की संख्या में पर्यटक आते हैं। साथ ही वह कम्बोडिया के लिये विदेशी मुद्रा कमाने का एक प्रमुख स्रोत भी है। भारत में इसका प्रतिरूप बनने से कम्बोडियाई सरकार को इस बात से चिन्ता थी की इससे अंकोरवाट की लोकप्रियता पर बुरा प्रभाव पड़ सकता है। इसी करण कम्बोडियाई सरकार इस मंदिर के निर्माण का विरोध कर रही है। इस विरोध के उत्तर में भारत सरकार के निर्देशतः मंदिर के नाम समेत, इस परियोजना में अन्य काफी बदलाव भी किये गए हैं।

वर्तमान स्थिति

यह मंदिर निर्माणाधीन है। मंदिरनिर्मिण का कार्य जून २०१५ को शुरू हो गया था।
डाफर

डाफर, भारत की एक प्रमुख जनजाति हैं।
ना आना इस देश लाडो

पठ कथा

इसकी कथा बेटी बचाओ अभियान से संबंधित है। जिसमे अम्माजी (मेघना मलिक) का अभिनय जबरदस्त है। धारावाहिक में ये दर्शाया जाता है की वीरपुर में बेटियों की जन्म के बाद ही हत्या कर दी जाती है, इसलिये वहां कोई बेटी नहीं है। फिर एक लड़की आती है और बेटी हत्या के इस मुद्दे का जम कर विरोध करती है, और लोगों की घटिया सोच को बदल देती है।
स्कन्दस्वामी

स्कन्दस्वामी ऋग्वेद के प्रमुख भाष्यकारों में एक थे। ये सायणाचार्य के पूर्ववर्ती थे। इनका निवास गुजरात के वलभी में था। आचार्य सायण ने अपने भाष्य में इनकी व्याख्या का उपयोग किया है।
सोहरावर्दी

सूफ़ीवाद का एक घराना।
सोहरावर्दी सुफिज़्म का एक घराना या एक फिरका है।
इसके संस्थापक अबू -अल -नजीब -अल -सोहरावर्दी(1097-1168) हैं।
कई लोग आज भी इस घराने से प्रभावित हैं।
१४७२ ईसा पूर्व

१४७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आइएनएस किलतान

इतिहास

किलतान का पेंदा अगस्त 2010 में रखा गया था तथा इसका जलावतरण कोलकाता में 26 मार्च 2013 को एडमिरल डी॰के॰ जोशी, चीफ ऑफ नेवल स्टाफ की पत्नी चित्रा जोशी द्वारा किया गया। जहाज की अनुमानित लागत  1,700 करोड़ है। नौसेना प्रमुख एडमिरल सुनील लांबा, पूर्वी नौसेना कमान के फ्लैग ऑफिसर कमांडिंग-इन-चीफ एचएस बिष्ट और अन्य वरिष्ठ अधिकारी भी नौसेना डॉकयार्ड में पोत के जलावतरण कार्यक्रम में शामिल हुए थे। इस पोत का नाम किलतान द्वीप, जो कि एक प्रवाल द्वीप है, से लिया गया है। किलतान द्वीप भारत के केन्द्र शाषित राज्य लक्षद्वीप नामक द्वीप समूह (आर्चीपिलागो) का हिस्सा है। यह पोत आपरेशन ट्राइडेंट में भाग लेने वाले अरनाला श्रेणी के लघु युद्धपोत (काॅर्वेट) आइएनएस किलतान, जिसे 1987 में कार्यमुक्त कर दिया गया था, का उत्तरवर्ती है। ।

डिजाइन

इस कमोर्ता श्रेणी की अभिकल्पना (डिज़ाइन) परियोजना 28 के भाग के रूप में भारतीय नौसेना के नौसैनिक अभिकल्प निदेशालय (डायरेक्टरेट ऑव नेवल डिज़ाइन) द्वारा किया गया है। यह परमाणु, जैविक और रासायनिक वातावरण में लड़ने के लिए सक्षम है। यह युद्धपोत भारतीय नौसेना की अग्रिम पंक्ति का उन्नत स्टेल्थ सुविधाओं से युक्त युद्धपोत है जिसकी राडार द्वारा आसानी से न पकड़े जाने की विशेषता इसे एक कुशल पनडुब्बीरोधी युद्ध क्षमता से युक्त बनाती है। इस युद्धपोत में 17 अधिकारियों और 106 नाविकों का दल तैनात रहता है।

विशेषताएं

किलतान भारत का पहला ऐसा युद्धपोत है जिसका ऊपरी भाग, जिसे सुपरस्ट्रक्चर कहा जाता है, कार्बन फाइबर कम्पोजिट सामग्री से निर्मित किया गया है। इसके सुपरस्ट्रक्चर को इसके पेन्दे के साथ एकीकृत किया गया है, जिसके परिणामस्वरूप इसके भार और रखरखाव की लागत मे कमी आई है, तथा साथ ही साथ स्टेल्थ सुविधाओं की गुणवत्ता मे भी वृद्धि हुई है।
यह पोत 109 मी॰ (358 फीट) लंबा और 12.8 मी॰ (42 फीट) चौड़ा है, तथा यह 25 नॉट (46 किमी/घंटा; 29 मील/घंटा) की उच्च गति के साथ अत्यधिक सुगमतापूर्वक संचालित किया जा सकता है। इस पोत का विस्थापन 3000 टन का है तथा यह 18 नॉट (33 किमी/घंटा; 21 मील/घंटा) की गति से 3,450 समुद्री मील (6,390 कि॰मी॰; 3,970 मील) की दूरी तय कर सकता है। इस पोत को 3,000 कि॰वाट (4,000 अश्वशक्ति) की संयुक्त क्षमतायुक्त 4 डीजल इंजनों द्वारा विद्युतशक्ति प्रदान की जाती है। इसे 3,888 कि॰वाट (5,214 अश्वशक्ति) के चार डीजल इंजनो की एक मुख्य इकाई द्वारा 1,050 आर॰पी॰एम पर प्रणोदित किया जाता है।
आइएनएस किलतान को भारत द्वारा विकसित अत्याधुनिक हथियारों और सेंसर सहित "एक मध्यम-रेंज गन, टारपीडो ट्यूब लांचर, रॉकेट लांचर और एक क्लोज़-इन युद्धास्त्र प्रणाली वाले हथियारों से लैस किया जाएगा। युद्धपोत को एक एकीकृत संचार प्रणाली और एक इलेक्ट्रॉनिक युद्ध प्रणाली से भी लैस किया गया है। भविष्य में इस युद्धपोत पर जमीन से हवा में मार करनेवाली कम दूरी की मिसाइल प्रणाली और एएसडब्ल्यू भी तैनात किया जाना प्रस्तावित है।
पढ़यनि

पढ़यनि

भी Padeni बुलाया Padayani,, (सैन्य संरचनाओं के लिए मलयालम शब्द से) एक पारंपरिक लोक नृत्य और  केरल के भारतीय राज्य के मध्य भाग से एक अनुष्ठान कला है। मास्क से जुड़े एक औपचारिक नृत्य, यह भगवती मंदिरों में प्रदर्शन एक प्राचीन अनुष्ठान है।  नृत्य Bhadrakaali के सम्मान में किया जाता है। , जिसका अर्थ है 'योद्धाओं की पंक्ति', Padayani संगीत, नृत्य कि मिश्रणों एक कला है , थिएटर, व्यंग्य, चेहरे का मास्क, और चित्रों. यह भद्रकाली की पूजा का हिस्सा है और मध्य मई को मध्य दिसंबर से देवी को समर्पित मंदिर में मंचन किया जाता है। Padayani केरल के पथानमथीट्टा जिले शामिल, केंद्रीय त्रावणकोर के लिए अद्वितीय है। Padayani ब्राह्मणवाद के आगमन से पहले ही अस्तित्व में है कि पूजा की द्रविड़ रूपों में से एक अवशेष के रूप में माना जाता है। 
Padayani उत्तरी केरल में Theyyam की तरह है। Patayani में इस्तेमाल टक्कर उपकरणों patayani thappu, Chenda, पैरा और kumbham हैं।
२९०२ ईसा पूर्व

२९०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दही

दही के लाभ

इसमें कुछ ऐसे रासायनिक पदार्थ होते हैं, जिसके कारण यह दूध की अपेक्षा जल्दी पच जाता है। जिन लोगों को पेट की परेशानियां जैसे- अपच, कब्ज, गैस जैसी बीमारियाँ घेरे रहती हैं, उनके लिए दही या उससे बनी लस्सी, मट्ठा, छाछ का उपयोग करने से आंतों की गरमी दूर हो जाती है। डाइजेशन अच्छी तरह से होने लगता है और भूख खुलकर लगती है।

दही में छुपा है खूबसूरती का ख़जाना

दही एक ऐसा खाद्य पदार्थ है जो खाने में स्वास्थ्यवर्धक तो है ही साथ ही ये सौंदर्य निखारने के लिए भी अच्छा स्रोत माना जाता है। गर्मियों में अक्सर तेज धूप शरीर पर पड़ने से त्वचा झुलस या टैन हो जाती है, ऐसे में दही टैनिग कम करने के लिए बेहतर विकल्प माना जाता है। इतना ही नही दही में बेसन मिलाकर लगाने से भी चेहरे पर चमक आती है।
साउथ अफ्रीका एयरवेज

यह विश्व की एक प्रमुख वायुयान सेवा हैं |
कार्तिक शुक्ल पञ्चमी

कार्तिक शुक्ल पंचमी भारतीय पंचांग  के अनुसार आठवें माह की पाँचवी तिथि है, वर्षान्त में अभी १४५ तिथियाँ अवशिष्ट हैं।
गाबतली उपजिला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

गाबतली उपजिला बांग्लादेश के पूर्वी भाग में, राजशाही विभाग के बगुड़ा जिले में स्थित है।
जमैका के गवर्नर-जनरल

नियुक्ति

जमैका  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है। जमैका  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य

जमैका  सैद्धांतिक रूप से एक राजतंत्र है, और और जमैका  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, जमैका  के गवर्नर-जनरल करते हैं। जमैका  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में जमैका की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
ताज मुहम्मद जमाली

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व मुख्यमंत्री थे।
देवयानी खोब्रागड़े

प्रारंभिक जीवन

देवयानी का जन्म 1974 में मुंबई, महाराष्ट्र में हुआ। उनके पिता उत्तम खोब्रागड़े महाराष्ट्र कैडर के भारतीय प्रशासनिक सेवा के अधिकारी हैं। उनकी प्रारंभिक शिक्षा मुंबई के माउंट कारमेल स्कूल में हुई। बाद में उन्होने सेठ जीएस मेडिकल कॉलेज और केईएम अस्पताल मुंबई से एमबीबीएस किया। उनके अंकल डॉ॰ अजय एम गोंडाने भी 1985 बैच के एक आईएफएस अधिकारी है। विदेश सेवा में आने से पहले उनका सपना एक डॉक्टर बनने का था। उनकी छवि हमेशा महिला अधिकारों और लिंग समानता जैसे गंभीर मसलों की वकालत करने वाली महिला के तौर पर हुई है।

व्यक्तिगत जीवन

देवयानी की एक प्रोफेसर से शादी हुई है, जिनसे तीन और छह वर्ष की दो बेटियां हैं। वे अंग्रेजी, हिंदी, जर्मन और मराठी भाषाएं जानती हैं। उन्हें घूमना, पढ़ना, योग, संगीत और नृत्य का शौक है। साल 2012 में वे चेवेनिंग रोल्स रॉयस साइंस एंड इनोवेशन लीडरशिप प्रोग्राम के लिए चुनी गई और इस कोर्स को पूरा किया। वे अँग्रेजी, हिंदी, जर्मन और मराठी भाषाएं जानती हैं। वे काफी समय से दलित उत्पीड़न और लिंग भेद के खिलाफ लड़ती आई हैं। वे सोशल नेटवर्किंग साईट पर बहुत ही ज्यादा सक्रिय हैं। वे अमेरिकन एक्टर, कॉमेडियन और प्रोडूसर "जिम कैर्री" के बहुत बड़ी फैन हैं।

करियर

देवयानी 1999 में भारतीय विदेश सेवा (आईएफएस) हेतु चयनित हुई। उन्होने अमेरिका के संयुक्त राज्य अमेरिका (यूएसए) के भारतीय दूतावास में जाने से पहले पाकिस्तान, इटली और जर्मनी में भारतीय मिशनों के अंतर्गत राजनीतिक विभागों को सँभाला। वे वर्तमान में अमेरिका स्थित न्यूयॉर्क में नियुक्त भारतीय उप महावाणिज्य दूत हैं।नौकरानी से विवाद के बाद अमेरिकी बदसलूकी का शिकार हुई देवयानी का तबादला न्यूयॉर्क में संयुक्त राष्ट्र में भारत के स्थायी मिशन में कर दिया गया। ऐसा इसलिए किया गया है ताकि देवयानी को पूरी तरह से डिप्लोमेटिक इम्युनिटी मिल सके और अमेरिकी कानूनों के मुताबिक उन्हें और ज्यादा परेशान न किया जा सके।
अंतरंग

अंतरंग का अर्थ भावनाओं की निकटता से है।
शुद्ध गणित

मोटे तौर पर, जो गणित अनुप्रयोग की चिन्ता किये बिना विकसित किया गया हो उसे शुद्ध गणित (pure mathematics) कहते हैं। विश्लेषणात्मक जटिलता (गहराई) और अमूर्तीकरण (abstraction) की सुन्दरता इसकी प्रमुख विशेषता है। अट्ठारहवीं शती से इस क्षेत्र में काफी काम हुए हैं।
नफा नुकसान

नफा नुकसान हिन्दी की एक वित्त पत्रिका है।
स्टॉकहोम सिंड्रोम

स्टॉकहोम सिंड्रोम  एक ऐसी स्थिति होती है जब अगुवा होने वाले व्यक्ति को अपने अपहर्ता के साथ सहानुभूति हो जाती है। ये कैद के दौरान अस्तित्व के लिये एक रणनीति का रूप माना जात हैं। 
निल्स बेजरोट ने इस शब्द को गढ़ा जो की एक स्वीडिश अपराधविज्ञानी और मनोचिकित्सक थे। अगस्त १९७३ में यान-एरिक ऑल्सन ने स्टॉकहोम की एक बैंक क्रेडिटबैंकन के चार कर्मचारियों को बंधक के रूप में लिया। स्टॉकहोम पुलिस से समझौता वार्ता के दौरान उन्होंने अपने दोस्त क्लार्क ओलोफसन की जेल से रिहाई मांगी ताकी वो उसकी मदद कर सके। उन्होंने बंधकों को बैंक की तिजोरी में छः दिनों (अगस्त २३-२८) तक कैद कर रखा था। जब बंधकों को रिहा कर दिया गया, तो उनमें से किसी ने भी अदालत में बंदी बनानेवालों के खिलाफ गवाही नहीं दी; और असल में बाद में वे उन्हे मिलने जेल भी जाते रहे।
लेक्लांची सेल

लेक्लान्ची सेल (Leclanché cell) एक सेल (Cell) है जिसका आविष्कार और पेटेन्ट फ्रान्स के वैज्ञानिक जॉर्जेस लेक्लान्ची (Georges Leclanché) ने १८६६ में किया था। इसमें विद्युत अपघट्य के रूप में अमोनियम क्लोराइड और कार्बन का धनाग्र (कैथोड) एवं जस्ते का ऋणाग्र (एनोड) प्रयुक्त होता था। इसमें विध्रुवकारक (depolarizer) के रूप में मैंगनीज डाईऑक्साइड का प्रयोग किया जाता था। इसी के आधार पर आगे शुष्क सेल का विकास हुआ। ishka shel vibhav 1.25 1.5 tak hota h
डेसी बोउटर्सी

डेसी बोउटर्सी (१३ अक्टूबर १९४५) सूरीनाम के एक सैन्य खेल प्रशिक्षक, तख्तापलट के नेता, सेना के नेता और राष्ट्रीय लोकतांत्रिक दल के राजनीतिज्ञ रहे हैं।
साइरस ब्रोचा

पूर्व जीवन

साइरस का जन्म ७ अगस्त १९७१ को एक पारसी पिता एवं कैथोलिक माँ के घर में हुआ। उनकी शिक्षा कैथेड्रल एंड जॉन स्कूल, मुम्बई में हुई और स्नातक सेंट ज़ेवियर्स कॉलेज, मुम्बई से पूर्ण की।

व्यक्तिगत जीवन

साइरस ने आयेशा से विवाह किया, जो एक फोटोग्राफर हैं। उन दोनों की दो संताने मिखाइल (पुत्र) और माया (पुत्री) हैं।